SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-24-14/23

**2023. gada 22. martā plkst. 10.00**

Rīgā, Jēkaba ielā 16, komisijas sēžu zālē

Videokonferences formātā

Sēdē piedalās:

**komisijas deputāti**:

**Raimonds Bergmanis**

**Edvīns Šnore**

**Jānis Skrastiņš**

**Jānis Dombrava**

**Ainars Latkovskis**

**Igors Rajevs**

**Aleksejs Rosļikovs**

**Uģis Rotbergs**

**Atis Švinka**

**Andrejs Vilks**

**Edmunds Zivtiņš**

**uzaicinātās personas:**

*uzaicinātās personas par 1. darba kārtības jautājumu*

* Aizsardzības ministrijas parlamentārais sekretārs **Jānis Eglīts**
* Aizsardzības ministrijas valsts sekretārs **Jānis Garisons**
* Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas vadītāja **Liene Liepiņa**
* Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas pārstāvis **Kristers Grauze**
* Aizsardzības ministrijas Juridiskā departamenta Tiesību aktu nodaļas vadītāja **Vita Upeniece**
* NBS Apvienotā štāba Juridiskās pārvaldes Normatīvo aktu un līgumu daļas juriste **Baiba Dzelme**
* Valsts kancelejas Valsts pārvaldes politikas departamenta juriskonsulte **Kristīne Stone**
* Finanšu ministrijas Budžeta departamenta Aizsardzības un tiesībsargājošo iestāžu finansēšanas nodaļas vadītāja **Kristīne Kļaviņa**
* Iekšlietu ministrijas Personāla vadības un administratīvā departamenta direktore **Daiga Piebalga**
* Pilsonības un migrācijas lietu pārvaldes Juridiskās nodaļas vadītāja **Marta Zvaune**
* Pilsonības un migrācijas lietu pārvaldes Elektronisko pakalpojumu administrēšanas nodaļas vadītāja **Liene Lasmane**
* Valsts ugunsdzēsības un glābšanas dienesta Krīzes vadības nodaļas vadītājs **Kaspars Druvaskalns**
* Iekšējās drošības biroja Administratīvās nodaļas juriste **Liene Bāra**
* Tieslietu ministrijas Valststiesību departamenta direktore **Sanita Armagana**
* Tieslietu ministrijas nozaru politikas departamenta Kriminālsodu izpildes politikas nodaļas vadītāja **Kristīne Ķipēna**
* Labklājības ministrijas Sociālo pakalpojumu un invaliditātes politikas departamenta vecākā eksperte **Sandra Rucka**
* Labklājības ministrijas Sociālās apdrošināšanas departamenta vecākā eksperte **Agrita Ozoliņa**
* Labklājības ministrijas Bērnu un ģimenes politikas departamenta vecākā eksperte **Daiga Filipsone**
* Izglītības un zinātnes ministrijas Augstākās izglītības, zinātnes un inovāciju departamenta direktora vietniece **Dace Jansone**
* Veselības ministrijasTiesību aktu nodaļas vadītāja **Kitija Kravale**
* Ārlietu ministrijas speciālo uzdevumu vēstniece **Elita Gavele**
* Latvijas Republikas Tiesībsarga biroja Sociālo, ekonomisko un kultūras tiesību nodaļas juridiskais padomnieks **Andris Pumpišs**
* Latvijas Darba devēju konfederācijas jurists, darba tiesību eksperts **Jānis Pumpiņš**
* Latvijas Apvienotās policistu arodbiedrības Rīgas pašvaldības policijas pirmorganizācijas vadītājs **Mārtiņš Ozols**
* Patērētāju tiesību aizsardzības centra vecākā eksperte **Aiva Sermuse**
* Pasaules brīvo latviešu apvienības izpilddirektors **Raits Eglītis**
* Latviešu apvienības Austrālijā un Jaunzēlandē (LAAJ) prezidija priekšsēde **Skaidrīte Aguļēviča**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1.** **Valsts aizsardzības dienesta likums (67/Lp14) 3.lasījums.**

**2. Grozījumi Valsts un pašvaldību institūciju amatpersonu un darbinieku atlīdzības likumā (68/Lp14) 3.lasījums.**

**3. Grozījumi Oficiālās elektroniskās adreses likumā (Nr. 69/Lp14) 3. lasījums.**

**4. Grozījums Nacionālo bruņoto spēku likumā (Nr. 70/Lp14) 3. lasījums.**

**5. Grozījums Militārpersonu izdienas pensiju likumā (Nr. 71/Lp14) 3. lasījums.**

**6. Grozījumi Militārās disciplināratbildības likumā (Nr. 72/Lp14) 3. lasījums.**

**7. Grozījumi likumā "Par valsts sociālo apdrošināšanu" (Nr. 73/Lp14) 3. lasījums.**

**8. Grozījums likumā "Par valsts pensijām" (Nr. 75/Lp14) 3. lasījums.**

**9. Grozījumi Militārā dienesta likumā (Nr. 76/Lp14) 3. lasījums.**

**10. Grozījums Pacientu tiesību likumā (Nr. 77/Lp14) 3. lasījums.**

**11. Dažādi.**

R.Bergmanis atklāj sēdi un iepazīstina ar izskatāmo darba kārtību.

**1. Valsts aizsardzības dienesta likums (67/Lp14) 3.lasījums.**

R.Bergmanis informē, ka turpinās komisijas 14. un 21. marta sēdē iesāktais darbs ar likumprojektu, un aicina sākt ar iesūtīto priekšlikumu un atlikto priekšlikumu izlemšanu, un tad tālāk izskatīt saņemtos priekšlikumus (sākot no priekšlikuma Nr.42).

**R.Bergmanis** informē, ka komisijā saņemti vairāki priekšlikumi saistībā ar iepriekšējo diskusiju.

Saņemts AM priekšlikums iespējamai komisijas redakcijai attiecībā par ārstniecības programmā studējošiem (izteikt 3. panta ceturto daļu ieteiktā redakcijā).

**J.Eglīts** nolasa redakciju.

**L.Millerei** un **K.Kravalei** nav iebildumu.

**R.Bergmanis** aicina komisiju atbalstīt šo priekšlikumu un veidot komisijas priekšlikumu.

*Par – 10; pret – 1; atturas – nav.*

*Priekšlikums komisijā* ***atbalstīts, tiek veidots komisijas priekšlikums****.*

Saņemts PBLA priekšlikums iespējamai komisijas redakcijai attiecībā uz diasporu (izteikt 8. panta pirmās daļas 4. punktu ieteiktā redakcijā).

R.Eglītis nolasa redakciju.

**L.Millere** komentē, ka jēdziens “dubultpilsonis” nepastāv. Tāpat skaidro, ka AM redakcijā jēdzieni ir lietoti korekti, kā arī vārdi “un kurš” aizstāti ar vārdiem “ja viņš”, un vēl norma papildināta ar vārdiem “izņemot gadījumu, ja viņš valsts aizsardzības dienestam ir pieteicies brīvprātīgi”.

**R.Bergmanis** aicina komisiju atbalstīt šo JB izskaidroto priekšlikumu un veidot komisijas priekšlikumu.

*Par – 9; pret – 1; atturas – 1.*

*JB izskaidrotais priekšlikums komisijā* ***atbalstīts, tiek veidots komisijas priekšlikums****.*

**Nr.26** – Aizsardzības ministres I.Mūrnieces priekšlikums – Apvienot likumprojekta 7. panta otro daļu ar trešo daļu. Izteikt likumprojekta 7. panta otro daļu (svītrojot trešo daļu) ieteiktā redakcijā.

**R.Bergmanis** dod vārdu priekšlikuma autoriem.

**J.Eglīts** lūdz komisiju līdz rītdienai atlikt šī priekšlikuma izskatīšanu līdz redakcijas precizēšanai.

**R.Bergmanis** aicina komisiju atlikt šī priekšlikuma izskatīšanu līdz redakcijas precizēšanai.

*Deputātiem nav iebildumu.*

*Priekšlikuma* ***Nr.26*** *izskatīšana komisijā* ***atlikta****.*

**Nr.27** – Aizsardzības ministres I.Mūrnieces priekšlikums – Izteikt likumprojekta 8. panta pirmās daļas 2. punktu ieteiktā redakcijā.

**R.Bergmanis** dod vārdu priekšlikuma autoriem.

**L.Millere** komentē, ka AM priekšlikums būtu atbalstāms, izslēdzot vārdus “vienlaikus arī”. Arī TB ir priekšlikums par šīs redakcijas precizēšanu – jālemj, vai tas tiek ietverts vai netiek ietverts.

**J.Eglīts** skaidro, ka TB priekšlikums satur riskus – nav skaidrs, kurš izvērtēs objektīvos apstākļus.

**R.Bergmanis** aicina komisiju daļēji atbalstīt šo priekšlikumu un veidot komisijas priekšlikumu.

*Par – 9; pret – 1; atturas – 1.*

*Priekšlikums* ***Nr.27*** *komisijā* ***daļēji atbalstīts, tiek veidots komisijas priekšlikums****.*

**Nr.29** – Tiesībsarga J.Jansona priekšlikums – Likumprojekta 8. panta pirmās daļas 2. punktā aizstāt vārdus „vai otram vecākam nav iespēju īstenot aizgādību” ar komatu un vārdiem „otram vecākam nav tiesību īstenot aizgādību, vai otrs vecāks nav spējīgs īstenot aizgādību objektīvu apstākļu dēļ”.

**A.Pumpišs** informē, ka priekšlikums jau izrunāts iepriekš.

**R.Bergmanis** aicina komisiju balsot.

*Par – 1; pret – nav; atturas – 10.*

*Priekšlikums Nr.29 komisijā nav atbalstīts.*

**Nr.30** – Saeimas Juridiskā biroja priekšlikums – Vērst uzmanību uz to, ka 8. panta pirmās daļas 3. punkts ir formulēts pārāk vispārīgi un līdz ar to var radīt neviennozīmīgu normas interpretāciju.

**R.Bergmanis** dod vārdu priekšlikuma autoriem.

**L.Millere** informē, ka uz otro lasījumu nebija skaidrības par interpretāciju – tādā gadījumā vajadzētu izslēgt vārdus “ar likumu”, bet tagad uz trešo lasījumu ar AM 31.priekšlikumu tas ir atrisināts un šis priekšlikums ir atbalstāms.

*Priekšlikums* ***Nr.30*** *komisijā* ***nav balsojams****.*

**Nr.31** – Aizsardzības ministres I.Mūrnieces priekšlikums – Izteikt likumprojekta 8. panta pirmās daļas 3.punktu ieteiktā redakcijā.

**R.Bergmanis** aicina komisiju atbalstīt šo priekšlikumu (izrunāts 30.priekšlikumā).

*Par – 9; pret – 1; atturas – 1.*

*Priekšlikums* ***Nr.31*** *komisijā* ***atbalstīts****.*

**Nr.41** – Aizsardzības ministres I.Mūrnieces priekšlikums – Izteikt likumprojekta 9. panta otro daļu ieteiktā redakcijā.

**R.Bergmanis** dod vārdu priekšlikuma autoriem.

**J.Eglīts** informē, ka iepriekš bija aicinājums precizēt, kas ir svarīgie iemesli.

*Notiek sēdes dalībnieku diskusija par šo priekšlikumu.*

**L.Millere** piedāvā veikt redakcionālus labojumus attiecībā uz iekavām, jeb veidot komisijas priekšlikumu.

**R.Bergmanis** aicina komisiju atbalstīt šo priekšlikumu, redakcionāli precizējot.

*Par – 6; pret – 1; atturas – 1.*

*Priekšlikums* ***Nr.41*** *komisijā* ***atbalstīts, redakcionāli precizējot****.*

**Nr.33** – Tieslietu ministres I.Lībiņas-Egneres priekšlikums – Likumprojekta 8. panta pirmās daļas 7. punktā skaitli un vārdu “11 mēnešus” ir nepieciešams aizstāt ar vārdiem “divus gadus”.

**K.Ķipēna** informē, ka pantā punktā minētais 11 mēnešu periods ir nesamērīgi īss pret to priekšrocību, ko iegūst konkrētajā punktā minētā mērķgrupa.

*Notiek sēdes dalībnieku diskusija par šo priekšlikumu.*

L.Millere komentē, ka tas ir politiskās izšķiršanās jautājums.

**R.Bergmanis** aicina komisiju atbalstīt šo priekšlikumu un balsot.

*Par – 7; pret – 1; atturas – 3.*

*Priekšlikums Nr.33 komisijā atbalstīts.*

**Nr.34** – Aizsardzības ministres I.Mūrnieces priekšlikums – Izteikt likumprojekta 8. panta pirmās daļas 7.punktu ieteiktā redakcijā.

*Notiek sēdes dalībnieku diskusija par šo priekšlikumu.*

**R.Bergmanis** aicina komisiju atbalstīt šo priekšlikumu, iekļaujot komisijas priekšlikumā (vārdu “11 mēnešus” aizstājot ar vārdiem “divus gadus”).

*Deputātiem nav iebildumu.*

*Priekšlikums* ***Nr.34*** *komisijā* ***atbalstīts, iekļaujot komisijas priekšlikumā****.*

**Nr.35** – Saeimas deputāta A.Rosļikova priekšlikums – Likumprojekta 8. panta pirmās daļas septīto punktu izteikt ieteiktā redakcijā.

**A.Rosļikovs** atsauc savu priekšlikumu.

*Priekšlikums Nr.35 komisijā atsaukts.*

**Nr.36** – Aizsardzības ministres I.Mūrnieces priekšlikums – Papildināt 8. panta pirmo daļu ar 10. punktu ieteiktā redakcijā.

**R.Bergmanis** aicina komisiju atbalstīt šo priekšlikumu un balsot.

*Par – 10; pret – 1; atturas – nav.*

*Priekšlikums* ***Nr.36*** *komisijā* ***atbalstīts****.*

**Nr.37** – Saeimas deputāta A.Rosļikova priekšlikums – Likumprojekta 8. panta pirmo daļu papildināt ar desmito punktu ieteiktā redakcijā.

**R.Bergmanis** aicina komisiju neatbalstīt šo priekšlikumu un balsot.

*Par – 1; pret – 6; atturas – 3.*

*Priekšlikums Nr.37 komisijā nav atbalstīts.*

**Nr.38** – Tiesībsarga J.Jansona priekšlikums – Tiesībsargs aicina apsvērt likumprojekta 8. panta pirmās daļas papildināšanu ar jaunu punktu, kas noteiktu, ka valsts aizsardzības dienestam nav pakļauta tāda persona, kuras aizgādībā ir, piemēram, vairāk nekā divi bērni.

**J.Eglīts** komentē, ka šādu gadījumu būtu ārkārtīgi maz.

*Priekšlikums Nr.38 komisijā nav balsojams.*

**Nr.39** – Aizsardzības ministres I.Mūrnieces priekšlikums – Izteikt likumprojekta 9. panta pirmās daļas 1.punktu ieteiktā redakcijā.

**R.Bergmanis** dod vārdu priekšlikuma autoriem.

**J.Eglīts** informē, ka jāveido komisijas redakcija – nolasa tekstu.

**L.Millere** komentē, ka, ja amatpersona dien, un nav nepārtraukti nodienējusi divus gadus.

**R.Bergmanis** aicina komisiju daļēji atbalstīt šo priekšlikumu un veidot komisijas priekšlikumu.

*Par – 10; pret – nav; atturas – 1.*

*Priekšlikums* ***Nr.39*** *komisijā* ***daļēji atbalstīts, tiek veidots komisijas priekšlikums****.*

**Nr.40** – Aizsardzības ministres I.Mūrnieces priekšlikums – Papildināt likumprojekta 9. panta pirmo daļu ar 5. punktu ieteiktā redakcijā.

**R.Bergmanis** dod vārdu priekšlikuma autoriem.

**J.Eglīts** informē, ka šeit gan 11 mēneši paliek.

**L.Millerei** nav iebildumu.

**R.Bergmanis** aicina komisiju atbalstīt šo priekšlikumu un balsot.

*Par – 10; pret – nav; atturas – 1.*

*Priekšlikums* ***Nr.40*** *komisijā* ***atbalstīts****.*

**Nr.41** – Aizsardzības ministres I.Mūrnieces priekšlikums – Izteikt likumprojekta 9. panta otro daļu ieteiktā redakcijā.

**R.Bergmanis** dod vārdu priekšlikuma autoriem.

**J.Eglīts** informē, ka iepriekš bija aicinājums precizēt, kas ir svarīgie iemesli.

*Notiek sēdes dalībnieku diskusija par šo priekšlikumu.*

**L.Millere** piedāvā veikt redakcionālus labojumus attiecībā uz iekavām (ir iegūta stipendija augstskolā, izslēdzot vārdu “ārvalstīs”, ir valsts izlases dalībnieks kādā no sporta veidiem, atrašanās bērna kopšanas atvaļinājumā, un tālāk viss kā AM priekšlikumā), jeb veidot komisijas priekšlikumu.

**R.Bergmanis** aicina komisiju daļēji atbalstīt šo priekšlikumu un veidot komisijas priekšlikumu.

*Par – 6; pret – 1; atturas – 1.*

*Priekšlikums* ***Nr.41*** *komisijā* ***daļēji******atbalstīts, tiek veidots komisijas priekšlikums.***

**Nr.42** – Tiesībsarga J.Jansona priekšlikums – Tiesībsargs aicina Komisiju uzklausīt Aizsardzības ministrijas skaidrojumu par 9. panta trešās daļas saturu un iecerēto piemērošanu, kā arī papildināt šo normu ar atbilstošu tiesisko regulējumu.

**A.Pumpišs** informē, ka jautājums ir par trešo daļu – paredz AM tiesības kontrolēt to, vai nav mainījušies VAD atlikšanas apstākļi. Nav skaidrs, kādā veidā šo kontroli plānots īstenot; kā notiks iesaukšana pēc atlikšanas pamata zuduma.

**J.Eglīts** skaidro, ka pilsonim pašam ir pienākums ziņot par atlikšanas iemesliem, kā arī par to, ja šāds pamats atlikšanai ir zudis. Pēc atlikšanas pamata zuduma, kad tiks iesaukts – ar nākamo iesaukumu.

**L.Millerei** nav jautājumu.

*Priekšlikums Nr.42 komisijā nav balsojums.*

**Nr.43** – Tiesībsarga J.Jansona priekšlikums – Likumprojekta 9. pantā šobrīd nav noregulēta situācija, kad valsts aizsardzības dienesta izpilde pilsonim tiek atlikta līdz pat 28 gadu vecuma sasniegšanai, ilgstoši pastāvot vienam un tam pašam atlikšanas pamatam vai vienam pēc otra rodoties vairākiem dažādiem atlikšanas pamatiem. Līdz ar to tiesībsargs aicina Aizsardzības ministrijas pārstāvjus paskaidrot, kā plānots rīkoties šādā situācijā, kā arī aicina iekļaut atbilstošu tiesisko regulējumu likumprojekta 9. pantā, papildinot to ar jaunu ceturto daļu.

**J.Eglīts** skaidro, ka 41.priekšlikums un vakar jaunizveidotais komisijas priekšlikums skaidri definē, ka ne vēlāk kā līdz 26 gadu vecumam.

**L.Millerei** komentē, ka, ja personai iestājas 28 gadu vecums, tad viņa saskaņā ar 2. pantu vairs nav pakļauta VAD un ir noņemama no uzskaites.

*Priekšlikums Nr.43 komisijā nav balsojums.*

**Nr.44** – Tiesībsarga J.Jansona priekšlikums – Nav iespējams skaidri secināt cik ilgā laikā pēc tam, kad pieņemts lēmums par personas iesaukšanu valsts aizsardzības dienestā, tai tiek izsniegts vai nosūtīts paziņojums par nosūtīšanu uz valsts aizsardzības dienesta izpildes vietu.

**A.Pumpišs** informē, ka šis jautājums būtu noregulējams skaidrāk.

**J.Eglīts** skaidro, ka 45.priekšlikums sevī ietver arī pēdējo teikumu, ka paziņojumu personai nosūta ne vēlāk kā 3 mēnešus pirms datuma, kad tai jāierodas dienesta vietā.

*Notiek sēdes dalībnieku diskusija par šo priekšlikumu.*

*Priekšlikums Nr.44 komisijā nav balsojums.*

**Nr.45** – Aizsardzības ministres I.Mūrnieces priekšlikums – Izteikt likumprojekta 11. panta pirmo daļu ieteiktā redakcijā.

**R.Bergmanis** dod vārdu priekšlikuma autoriem.

**J.Eglīts** informē, ka priekšlikums jau izrunāts iepriekš.

**L.Millerei** nav iebildumu.

**R.Bergmanis** aicina komisiju atbalstīt šo priekšlikumu un balsot.

*Par – 10; pret – nav; atturas – 1.*

*Priekšlikums* ***Nr.45*** *komisijā* ***atbalstīts****.*

**Nr.46** – Aizsardzības ministres I.Mūrnieces priekšlikums – Izteikt likumprojekta 12. panta otro daļu ieteiktā redakcijā.

**R.Bergmanis** dod vārdu priekšlikuma autoriem.

**J.Eglīts** informē, ka priekšlikums precizē statusu, ka valsts aizsardzības militāro dienestu pilsonis pilda likumā noteiktajā kārtībā VAD karavīra statusā.

**L.Millerei** nav iebildumu.

**R.Bergmanis** aicina komisiju atbalstīt šo priekšlikumu un balsot.

*Par – 10; pret – nav; atturas – 1.*

*Priekšlikums* ***Nr.46*** *komisijā* ***atbalstīts****.*

**Nr.47** – Saeimas Juridiskā biroja priekšlikums – Aizstāt 14. panta pirmajā daļā vārdus “Zemessardzes vienībā” ar vārdu “Zemessardzē”.

**R.Bergmanis** dod vārdu priekšlikuma autoriem.

**L.Millere** informē, ka šis ir precizējoša rakstura priekšlikums.

**J.Eglītam** nav iebildumu.

**R.Bergmanis** aicina komisiju atbalstīt šo priekšlikumu un balsot.

*Par – 10; pret – nav; atturas – 1.*

*Priekšlikums Nr.47 komisijā atbalstīts.*

**Nr.48** – Aizsardzības ministres I.Mūrnieces priekšlikums – Izteikt likumprojekta 14. panta nosaukumu, pirmo un otro daļu ieteiktā redakcijā.

**R.Bergmanis** dod vārdu priekšlikuma autoriem.

**J.Eglīts** informē, ka šis priekšlikums precizē panta nosaukumu; vairs neizmanto vārdu “izvairās”.

**L.Millerei** nav iebildumu par panta precizēšanu. Vienlaikus ir zināma nekonsekvence – iesaka lietot atsauces uz dienesta veidiem (pašreiz ir dažādi – gan uz punktiem, gan uz dienesta veidiem).

Iesaka veidot komisijas priekšlikumu nosauktajā redakcijā.

**R.Bergmanis** aicina komisiju atbalstīt šo priekšlikumu redakcionāli precizējot un veidot komisijas priekšlikumu.

*Par – 9; pret – 1; atturas – 1.*

*Priekšlikums* ***Nr.48*** *komisijā* ***atbalstīts redakcionāli precizējot, tiek veidots komisijas priekšlikums****.*

**Nr.49** – Frakcijas PROGRESĪVIE priekšlikums – Papildināt 14. panta otro daļu pēc vārdiem “rezerves virsnieka programmā” ar vārdiem “militārās izglītības iestādē”.

**R.Bergmanis** dod vārdu priekšlikuma autoriem.

**A.Švinka** informē, ka šis ir saistīts ar daļēji atbalstīto 9.priekšlikumu.

**R.Bergmanis** aicina komisiju daļēji atbalstīt šo priekšlikumu un veidot komisijas priekšlikumu.

**J.Eglīts** skaidro, ka šis priekšlikums nav atbalstāms.

**L.Millere** skaidro būtību – 9.priekšlikumā atbalstīta redakcija: “(turpmāk – militārās izglītības iestādes)”. Ierosina atlikt šī priekšlikuma izskatīšanu.

**R.Bergmanis** aicina komisiju atlikt šī priekšlikuma izskatīšanu līdz redakcijas precizēšanai.

*Deputātiem nav iebildumu.*

*Priekšlikuma* ***Nr.49*** *izskatīšana komisijā* ***atlikta****.*

**Nr.50** – Tiesībsarga J.Jansona priekšlikums – Papildināt likumprojekta 14. pantu ar jaunu trešo daļu, attiecīgi mainot pārējo šā panta daļu numerāciju, ieteiktā redakcijā.

**J.Eglīts** skaidro, ka cilvēks zemessardzē vai rezerves virsnieka programmā var nonākt tikai brīvprātīgā kārtā (labprātīgi).

**L.Millerei** komentē, ka šis ir politiskās izšķiršanās jautājums.

**R.Bergmanis** aicina komisiju neatbalstīt šo priekšlikumu un balsot.

*Par – 1; pret – 6; atturas – 4.*

*Priekšlikums Nr.50 komisijā nav atbalstīts.*

**Nr.51** – Saeimas Juridiskā biroja priekšlikums – Apsvērt 14. panta trešajā daļā iekavās ietvertā teksta nepieciešamību.

**R.Bergmanis** dod vārdu priekšlikuma autoriem.

**L.Millere** informē, ka normā jau viss ir pateikts, teksts iekavās – tie ir objektīvie iemesli, ar to šis priekšlikums ir atrisināts (ar 53.priekšlikumu).

*Priekšlikums Nr.51 komisijā nav balsojams.*

**Nr.52** – Saeimas Juridiskā biroja priekšlikums – Vērst uzmanību uz to, ka 14. panta trešajā daļā ietverts regulējums attiecībā uz tādiem karavīriem, kuri pēc sešu mēnešu nodienēšanas valsts aizsardzības militārajā dienestā noslēguši profesionālā dienesta līgumu, bet noteiktu iemeslu dēļ to pārtrauc. Taču ne no vienas likumprojekta normas neizriet aizsardzības dienesta karavīra tiesības slēgt profesionālā dienesta līgumu.

**R.Bergmanis** dod vārdu priekšlikuma autoriem.

**L.Millere** informē, ka nekur neizriet, ka karavīram, nodienot noteiktu laiku (11 mēnešus), būtu tiesības slēgt profesionālā dienesta līgumu.

**J.Eglītam** nav iebildumu sagatavot redakciju, bet uzskata, ka tas būtu lieki.

**R.Bergmanis** aicina komisiju atlikt šī priekšlikuma izskatīšanu līdz redakcijas iesniegšanai.

*Deputātiem nav iebildumu.*

*Priekšlikuma* ***Nr.52*** *izskatīšana komisijā* ***atlikta****.*

**Nr.53** – Aizsardzības ministres I.Mūrnieces priekšlikums – Svītrot likumprojekta 14. panta trešajā daļā vārdus “(izņemot Militārā dienesta likuma 43. panta otrās daļas 2. un 7. punktā noteiktos gadījumus, kā arī gadījumus, ja karavīrs atvaļināts no viņa gribas neatkarīgu un nenovēršamu citu apstākļu dēļ, kurus aizsardzības ministrs atzinis par attaisnojošiem)”.

**R.Bergmanis** aicina komisiju atbalstīt šo priekšlikumu un balsot.

*Par – 10; pret – nav; atturas – 1.*

*Priekšlikums* ***Nr.53*** *komisijā* ***atbalstīts****.*

**Nr.54** – Aizsardzības ministres I.Mūrnieces priekšlikums – Svītrot likumprojekta 14. panta ceturto daļu.

**R.Bergmanis** dod vārdu priekšlikuma autoriem.

**J.Eglīts** informē, ka priekšlikuma mērķis ir novērst normu dublēšanos.

**L.Millerei** nav iebildumu.

**R.Bergmanis** aicina komisiju atbalstīt šo priekšlikumu un balsot.

*Par – 10; pret – nav; atturas – 1.*

*Priekšlikums* ***Nr.54*** *komisijā* ***atbalstīts****.*

**Nr.55** – Aizsardzības ministres I.Mūrnieces priekšlikums – Papildināt likumprojektu ar 15. pantu ieteiktā redakcijā, attiecīgi precizējot pārējo pantu numerāciju.

**R.Bergmanis** dod vārdu priekšlikuma autoriem.

**J.Eglīts** informē, ka priekšlikums precizē, kas ir izvairīšanās no valsts aizsardzības militārā dienesta.

**L.Millere** apšauba, vai zināmā mērā nedublē 14. panta pirmo un otro daļu.

**J.Eglīts** skaidro, ka norma runā par izvairīšanos un pēc tam par pārcelšanu, bet šis priekšlikums par “totālu” izvairīšanos.

*Notiek sēdes dalībnieku diskusija par šo priekšlikumu.*

**R.Bergmanis** aicina komisiju atbalstīt šo priekšlikumu un balsot.

*Par – 9; pret – 1; atturas – 1.*

*Priekšlikums* ***Nr.55*** *komisijā* ***atbalstīts****.*

*Turpinās sēdes dalībnieku diskusija par šo priekšlikumu.*

**L.Millere** norāda, ka 14. pantam ir arī piektā daļa – vai tā nedublē 15. panta pirmo teikumu.

**R.Bergmanis** aicina komisiju atlikt šī priekšlikuma izskatīšanu daļā par sakritību ar 14. panta piekto daļu.

*Deputātiem nav iebildumu.*

*Priekšlikuma* ***Nr.55*** *izskatīšana komisijā* ***daļā par sakritību ar 14. panta piekto daļu atlikta****.*

**Nr.56** – Aizsardzības ministres I.Mūrnieces priekšlikums – Papildināt likumprojekta 16. panta (iepriekš 15. pants) nosaukumu aiz vārda “apgāde” ar vārdiem “un citas ar dienestu saistītās garantijas”.

**R.Bergmanis** dod vārdu priekšlikuma autoriem.

**V.Upeniece** informē, ka pants tiks paplašināts.

**L.Millerei** nav iebildumu – sākumā jānobalso 58.priekšlikums; ja tas tiek atbalstīts, tad arī ir loģisks panta nosaukuma papildinājums.

**R.Bergmanis** aicina komisiju atbalstīt šo priekšlikumu un balsot.

*Par – 9; pret – nav; atturas – 1.*

*Deputātiem nav iebildumu.*

*Priekšlikums* ***Nr.56*** *komisijā* ***atbalstīts****.*

**Nr.57** – Saeimas Juridiskā biroja priekšlikums – Iedalīt 15. panta tekstu trīs daļās, izsakot to ieteiktā redakcijā.

**R.Bergmanis** dod vārdu priekšlikuma autoriem.

**L.Millere** informē, ka šis ir redakcionālas dabas priekšlikums.

**J.Eglītam** nav iebildumu.

**R.Bergmanis** aicina komisiju atbalstīt šo priekšlikumu un balsot.

*Par – 9; pret – nav; atturas – 1.*

*Priekšlikums Nr.57 komisijā atbalstīts.*

**Nr.58** – Aizsardzības ministres I.Mūrnieces priekšlikums – Papildināt likumprojekta 16. pantu (iepriekš 15. pants) ar otro daļu ieteiktā redakcijā.

**R.Bergmanis** dod vārdu priekšlikuma autoriem.

**V.Upeniece** informē, ka valsts aizsardzības militārā dienesta karavīriem tiek paredzēta iespēja iekārtot pirmsskolas izglītības iestādēs savus bērnus.

**L.Millerei** nav iebildumu; ja šo atbalsta, tad loģiski ir arī atbalstīt 56.priekšlikumu.

**R.Bergmanis** aicina komisiju atbalstīt šo priekšlikumu un balsot.

*Par – 9; pret – nav; atturas – 1.*

*Priekšlikums* ***Nr.58*** *komisijā* ***atbalstīts****.*

**Nr.59** – Aizsardzības ministres I.Mūrnieces priekšlikums – Uzskatīt līdzšinējā likumprojekta 16. panta (iepriekš 15. panta) tekstu par šī panta pirmo daļu.

**R.Bergmanis** dod vārdu priekšlikuma autoriem.

**V.Upeniece** skaidro, ka pēc JB ieteikuma sadalīt šo priekšlikumu daļās, priekšlikums vairs nav aktuāls.

**J.Eglīts** informē, ka šis priekšlikums tiks atsaukts.

**L.Millere** aicina turpmāk neiesniegt šādus priekšlikumus.

*Priekšlikums* ***Nr.59*** *komisijā* ***tiks atsaukts****.*

**Nr.60** – Frakcijas PROGRESĪVIE priekšlikums – Papildināt likumprojektu ar jaunu 16. pantu, attiecīgi mainot turpmāko pantu numerāciju, ieteiktā redakcijā.

**R.Bergmanis** aicina šo priekšlikumu skatīt kopsakarā ar 78.priekšlikumu.

*Deputātiem nav iebildumu.*

*Priekšlikuma* ***Nr.60*** *izskatīšana komisijā* ***atlikta****.*

**Nr.61** – Aizsardzības ministres I.Mūrnieces priekšlikums – Likumprojekta 18. pantā: izteikt panta nosaukumu šādā redakcijā: “**18. Atvaļināšana no valsts aizsardzības militārā dienesta**”; papildināt pantu ar ceturto daļu ieteiktā redakcijā.

**L.Millerei** nav iebildumu

**R.Bergmanis** aicina komisiju atbalstīt šo priekšlikumu un balsot.

*Par – 8; pret – nav; atturas – 1.*

*Priekšlikums* ***Nr.61*** *komisijā* ***atbalstīts****.*

**L.Millere** iesaka samainīt vietām 18. panta pirmo un otro daļu.

**J.Eglītam** nav iebildumu.

**A.Pumpišam** iebildumu nav.

**R.Bergmanis** aicina komisiju atbalstīt šo priekšlikumu un veidot komisijas priekšlikumu.

*Deputātiem nav iebildumu.*

*Priekšlikums komisijā* ***atbalstīts, tiek veidots komisijas priekšlikums*** *par 18. panta pirmās un otrās daļas samainīšanu vietām.*

**Nr.62** – Tiesībsarga J.Jansona priekšlikums – Likumprojekta 18. panta trešajā daļā aizstāt vārdus „atvaļināms rezervē pirms valsts aizsardzības militārā dienesta termiņa izbeigšanās” ar vārdiem „atvaļināms pirms valsts aizsardzības militārā dienesta termiņa izbeigšanās, ieskaitot viņu rezervē kā rezervistu”.

**R.Bergmanis** aicina komisiju neatbalstīt šo priekšlikumu un balsot.

*Par – nav; pret – nav; atturas – 9; nepiedalās balsojumā – 1.*

*Priekšlikums Nr.62 komisijā nav atbalstīts.*

R.Bergmanis paziņo, ka komisijas šīsdienas sēdei atvēlētais laiks ir beidzies, tādēļ šī likumprojekta pārējo priekšlikumu tālāka izskatīšana (sākot no priekšlikuma Nr.63) tiks turpināta nākamajā sēdē.

R.Bergmanis pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.55.

Komisijas priekšsēdētājs R.Bergmanis

Komisijas sekretārs J.Skrastiņš

Protokolēja E.Kalniņa